CELEX: 32019R1081
Language: lv
Date: 2019-03-08 00:00:00
Title: Komisijas Deleģētā regula (ES) 2019/1081 (2019. gada 8. marts), ar ko izveido noteikumus par konkrētām apmācības prasībām personālam attiecībā uz noteiktu fizisko kontrolpārbaužu veikšanu robežkontroles punktos (Dokuments attiecas uz EEZ.)

26.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 171/1
               
            
         KOMISIJAS DELEĢĒTĀ REGULA (ES) 2019/1081
         (2019. gada 8. marts),
         ar ko izveido noteikumus par konkrētām apmācības prasībām personālam attiecībā uz noteiktu fizisko kontrolpārbaužu veikšanu robežkontroles punktos
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 15. marta Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), jo īpaši tās 49. panta 5. punktu,
         tā kā:
         
                     (1)
                  
                  
                     Regulā (ES) 2017/625 ir paredzēti noteikumi par dalībvalstu kompetento iestāžu veiktajām oficiālajām kontrolēm, kurās pārbauda, vai dzīvnieki un preces, ko ieved Savienībā, atbilst Savienības lauksaimniecības un pārtikas aprites tiesību aktiem.
                  
               
                     (2)
                  
                  
                     Regulas (ES) 2017/625 5. panta 4. punktā paredzēts, ka visam personālam, kas veic oficiālās kontroles un citas oficiālās darbības, jāsaņem atbilstoša apmācība savas kompetences jomā. Regulas (ES) 2017/625 II pielikuma I nodaļā ir izklāstīti mācību priekšmeti personālam, kas veic oficiālās kontroles un citas oficiālas darbības.
                  
               
                     (3)
                  
                  
                     Regulas (ES) 2017/625 21. panta 2. punkta c) apakšpunktā paredzēts, ka kompetentās iestādes veic robežkontroles punktos uzrādīto dzīvnieku oficiālās kontroles, lai pārbaudītu atbilstību dzīvnieku labturības prasībām un jo īpaši noteikumiem, kas piemērojami to pārvadājumiem uz Savienību. Šādās oficiālajās kontrolēs jāietver kontroles pasākumi attiecībā uz pārvadājamo dzīvnieku piemērotību pārvadāšanai un attiecībā uz transportlīdzekļiem.
                  
               
                     (4)
                  
                  
                     Regulas (ES) 2017/625 21. panta 3. punktā noteikts, ka oficiālo kontroļu laikā kompetentās iestādes veic vajadzīgos pasākumus, lai novērstu vai līdz minimumam samazinātu jebkuru kavēšanos starp dzīvnieku iekraušanu un izvešanu. Ja dzīvnieki pārvadāšanas laikā ir jāaiztur ilgāk nekā divas stundas, kompetentajām iestādēm jānodrošina, lai tiktu veikti pienācīgi pasākumi to aprūpei un vajadzības gadījumā to pabarošanai, dzirdināšanai, izkraušanai un izmitināšanai. Tādēļ ir lietderīgi, ka personāls, kas palīdz oficiālajam veterinārārstam veikt dzīvnieku fiziskās kontrolpārbaudes robežkontroles punktos, ir šim nolūkam īpaši apmācīts.
                  
               
                     (5)
                  
                  
                     Regulas (ES) 2017/625 47. panta 1. punktā noteikts, ka uz noteiktu kategoriju dzīvniekiem un precēm, ko ieved no trešām valstīm, ir jāattiecina oficiālās kontroles robežkontroles punktā, caur kuru tos pirmoreiz ieved Savienībā. Saskaņā ar minētās regulas 49. panta 1. punktu šādās oficiālajās kontrolēs jāietver dokumentu kontrolpārbaudes, identitātes kontrolpārbaudes un fiziskās kontrolpārbaudes.
                  
               
                     (6)
                  
                  
                     Regulas (ES) 2017/625 49. panta 2. punktā paredzēts, ka fiziskās kontrolpārbaudes ir jāveic oficiālajam veterinārārstam, ja šīs kontrolpārbaudes attiecas uz dzīvniekiem, izņemot ūdensdzīvniekus vai gaļu un ēdamus gaļas subproduktus. Oficiālajam veterinārārstam var palīdzēt personāls, kas apmācīts saskaņā ar prasībām, kuras uz minētās regulas pamata ir noteiktas veterinārijas jautājumos, un ko šim nolūkam norīkojušas kompetentās iestādes. Tajā arī paredzēts, ka fiziskās kontrolpārbaudes jāveic oficiālajam veterinārārstam vai personālam, kas apmācīts saskaņā ar prasībām, kuras noteiktas uz minētās regulas pamata, un ko šim nolūkam norīkojušas kompetentās iestādes, ja minētās kontrolpārbaudes attiecas uz ūdensdzīvniekiem, dzīvnieku izcelsmes produktiem, kas nav gaļa un ēdami gaļas subprodukti, reproduktīvie produkti vai dzīvnieku izcelsmes blakusprodukti.
                  
               
                     (7)
                  
                  
                     Attiecīgi personālam, kas fiziskās kontrolpārbaudes veic kā daļu no oficiālajām kontrolēm dzīvniekiem un noteiktu kategoriju precēm robežkontroles punktos, ir jābūt īpaši apmācītiem šim nolūkam. Apmācībai būtu jānodrošina, ka šādas fiziskās kontrolpārbaudes tiek veiktas vienādā kompetences līmenī visos robežkontroles punktos.
                  
               
                     (8)
                  
                  
                     Eiropas Parlamenta un Padomes Direktīvā 2005/36/EK (2) ir izklāstīta sīki izstrādāta studiju programma veterinārārstiem. Šajā studiju programmā ir tādi priekšmeti kā anatomija, patoloģija, parazitoloģija, klīniskā medicīna, valsts veterinārmedicīna un sabiedrības veselība, veterinārie tiesību akti, dzīvnieku audzēšana un pārtikas higiēna (dzīvnieku izcelsmes pārtikas produktu inspekcija un kontrole, pārtikas higiēna un tehnoloģijas un praktisks darbs, tostarp praktisks darbs vietās, kur notiek dzīvnieku kaušana un pārtikas produktu pārstrāde). Zināšanas šajos priekšmetos ir nepieciešamas, lai varētu veikt fiziskās kontrolpārbaudes dzīvniekiem, dzīvnieku izcelsmes produktiem, reproduktīvajiem produktiem un dzīvnieku izcelsmes blakusproduktiem. Tādēļ, lai sasniegtu vajadzīgo darbības standartu, ir lietderīgi noteikt konkrētas apmācības prasības personālam, kas nav oficiālie veterinārārsti. Pašlaik nav noteikta nepieciešamība ieviest konkrētas oficiālajām fitosanitārijas amatpersonām paredzētas apmācības prasības, kas pārsniedz spēkā esošās prasības. Tāpēc oficiālajiem veterinārārstiem un oficiālajām fitosanitārijas amatpersonām nav jābūt šīs regulas darbības jomā.
                  
               
                     (9)
                  
                  
                     Būtu jāļauj dalībvalstīm norīkot personālu, pat ja tas nav iesaistījies mācību programmā saskaņā ar šo regulu, pabeidzis mācību pasākumus vai programmas personāla apmaiņai, kā minēts Regulas (ES) 2017/625 130. pantā, ja vien šādi pasākumi vai programmas aptver tos pašus mācību priekšmetus, kas paredzēti šajā regulā.
                  
               
                     (10)
                  
                  
                     Komisijas Lēmumā 93/352/EEK (3) ir izklāstīti noteikumi par tāda oficiāla aģenta norīkošanu, kurš ir īpaši apmācīts, lai veiktu zivju kontrolpārbaudes robežkontroles punktos, kas atrodas ostās, kurās izkrauj zivis. Tā kā uz minētā lēmuma darbības jomu attiecas Regula (ES) 2017/625 un apmācības prasības ir noteiktas šajā regulā, tas būtu jāatceļ.
                  
               
                     (11)
                  
                  
                     Regulu (ES) 2017/625 piemēro no 2019. gada 14. decembra. Līdz ar to šajā regulā paredzētie noteikumi arī būtu jāpiemēro no minētās dienas,
                  
               IR PIEŅĒMUSI ŠO REGULU.
         
            1. pants
            Priekšmets un darbības joma
            
               1.   Šī regula nosaka noteikumus, ar ko izveido konkrētas apmācības prasības šādam personālam, kas minēts Regulas (ES) 2017/625 49. panta 2. punkta a) un b) apakšpunktā un kas veic fiziskās kontrolpārbaudes robežkontroles punktos:
               
                           a)
                        
                        
                           personālam, kas palīdz oficiālajam veterinārārstam veikt dzīvnieku, izņemot ūdensdzīvniekus, vai gaļas un ēdamo gaļas subproduktu fiziskās kontrolpārbaudes;
                        
                     
                           b)
                        
                        
                           personālam, kas veic ūdensdzīvnieku, dzīvnieku izcelsmes produktu, kas nav minēti a) apakšpunktā, reproduktīvo produktu vai dzīvnieku izcelsmes blakusproduktu fiziskās kontrolpārbaudes.
                        
                     
            
               2.   Šī regula neattiecas uz oficiālajiem veterinārārstiem un oficiālajām fitosanitārijas amatpersonām.
            
         
         
            2. pants
            Kompetento iestāžu vispārīgie pienākumi attiecībā uz apmācību
            
               1.   Šīs regulas 1. panta 1. punkta a) un b) apakšpunktā minētais personāls var palīdzēt oficiālajam veterinārārstam veikt fiziskās kontrolpārbaudes vai veikt fiziskās kontrolpārbaudes saskaņā ar Regulas (ES) 2017/625 49. panta 2. punktu tikai tad, ja tas ir sekmīgi pabeidzis mācību programmu, kas atbilst šīs regulas 3. panta prasībām (“mācību programma”).
            
            
               2.   Kompetentās iestādes izstrādā un organizē mācību programmu, kas nodrošina, ka 1. pantā minētās fiziskās kontrolpārbaudes tiek veiktas vajadzīgajā tehniskās kompetences un īpašo zināšanu līmenī. Mācību programma ir gan teorētiska, gan praktiska.
            
            
               3.   Kompetentās iestādes uztur papīra vai elektroniskā formātā reģistru par katras personas mācību programmu, norādot datumus, ilgumu, programmas aprakstu un attiecīgā gadījumā sertifikātus, kas apliecina, ka personāls mācību programmu ir sekmīgi pabeidzis. Dalībvalsts kompetentās iestādes nodrošina, ka katram robežkontroles punktam attiecīgajā dalībvalstī ir piekļuve apmācību reģistram, kas tiek uzturēts papīra vai elektroniskā formātā.
            
         
         
            3. pants
            Prasības attiecībā uz mācības programmas priekšmetiem
            
               1.   Mācību programmas saturu nosaka atbilstoši tam, kādiem dzīvniekiem un precēm robežkontroles punkti ir paredzēti, kā arī atbilstoši uzdevumiem un pienākumiem, kas personālam ir uzticēti.
            
            
               2.   Mācību programma ietver šādus mācību priekšmetus:
               
                           a)
                        
                        
                           piemērojamie Savienības tiesību akti par dzīvnieku un preču ievešanu Savienībā, tostarp procedūras un darbības, kas jāveic fizisko kontrolpārbaužu laikā un pēc tām;
                        
                     
                           b)
                        
                        
                           dzīvnieku pārbaudes vispārīgie principi;
                        
                     
                           c)
                        
                        
                           pārbaude par dzīvnieku piemērotību pārvadāšanai;
                        
                     
                           d)
                        
                        
                           praktiskie aspekti saskaņā ar Savienības tiesību aktiem veiktās darbībās ar dzīvniekiem, tostarp tādu pasākumu praktiskie aspekti, kas paredzēti, lai novērstu vai samazinātu kavēšanos robežkontroles punktos un vajadzības gadījumā – lai dzīvniekus pabarotu, padzirdinātu, izkrautu un izmitinātu;
                        
                     
                           e)
                        
                        
                           preču sensoriska pārbaude;
                        
                     
                           f)
                        
                        
                           transportlīdzekļu un pārvadāšanas apstākļu pārbaude, tostarp pret temperatūras svārstībām jutīgu preču (aukstuma ķēdes) un dzīvnieku pārvadāšanas pārvaldība;
                        
                     
                           g)
                        
                        
                           tādu dzīvnieku sugu identificēšana, tostarp, attiecīgā gadījumā iekļaujot tādas invazīvas svešzemju sugas identificēšanu, kas definēta Eiropas Parlamenta un Padomes Regulas (ES) Nr. 1143/2014 (4) 3. panta 2) punktā, ko introducē ar dzīvniekiem un precēm;
                        
                     
                           h)
                        
                        
                           kontroles procedūras, kas attiecas uz:
                           
                                       i)
                                    
                                    
                                       iekārtu izmantošanu;
                                    
                                 
                                       ii)
                                    
                                    
                                       pārraudzības plānu īstenošanu;
                                    
                                 
                                       iii)
                                    
                                    
                                       paraugu ņemšanas procedūrām un laboratorijas analīzēm attiecībā uz dzīvniekiem un dzīvnieku un sabiedrības veselības aspektiem;
                                    
                                 
                     
                           i)
                        
                        
                           laboratorijas testu rezultātu un saistīto lēmumu interpretēšanas metodes saskaņā ar piemērojamo Savienības tiesību aktu prasībām;
                        
                     
                           j)
                        
                        
                           riska novērtējums, tostarp ar dzīvnieku un sabiedrības veselību saistītu datu vākšana pietiekami mērķtiecīgu fizisko kontrolpārbaužu veikšanai;
                        
                     
                           k)
                        
                        
                           krusteniskās kontaminācijas novēršana un atbilstība attiecīgajiem biodrošības standartiem;
                        
                     
                           l)
                        
                        
                           marķēšanas prasības attiecībā uz Regulas (ES) 2017/625 47. panta 1. punkta b) apakšpunktā minētajām precēm;
                        
                     
                           m)
                        
                        
                           izmeklēšanas un kontroles metodes, kuru mērķis ir atklāt krāpniecisku vai maldinošu praksi tirdzniecībā.
                        
                     
         
         
            4. pants
            Mācību pasākumi un programmas personāla apmaiņai, ko organizē uz Regulas (ES) 2017/625 130. panta pamata
            Atkāpjoties no 2. panta 1. punkta, personāls, kas minēts 1. panta 1. punkta a) un b) apakšpunktā, var palīdzēt oficiālajam veterinārārstam veikt fiziskās kontrolpārbaudes vai veikt fiziskās kontrolpārbaudes saskaņā ar Regulas (ES) 2017/625 49. panta 2. punktu, ja tas apmācību jau ir saņēmis tādos mācību pasākumos vai programmās personāla apmaiņai, ko Komisija organizē uz Regulas (ES) 2017/625 130. panta pamata, ar nosacījumu, ka šādi pasākumi vai programmas aptver šīs regulas 3. panta 2. punktā minētās mācību programmas saturu un mācību priekšmetus.
         
         
            5. pants
            Atcelšana
            Lēmumu 93/352/EEK atceļ.
         
         
            6. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 14. decembra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 8. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 95, 7.4.2017., 1. lpp.
         
         
            (2)  Eiropas Parlamenta un Padomes 2005. gada 7. septembra Direktīva 2005/36/EK par profesionālo kvalifikāciju atzīšanu (OV L 255, 30.9.2005., 22. lpp.).
         
            (3)  Komisijas 1993. gada 1. jūnija Lēmums 93/352/EEK par atkāpēm no apstiprināšanas nosacījumiem robežkontroles punktiem, kas atrodas ostās, kurās izkrauj zivis (OV L 144, 16.6.1993., 25. lpp.).
         
            (4)  Eiropas Parlamenta un Padomes 2014. gada 22. oktobra Regula (ES) Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību (OV L 317, 4.11.2014., 35. lpp.).